এ মৌসুমে নিজের পছন্দ অনুযায়ী খেলোয়াড় কিনতে পারেননি বলে বেশ শোরগোল ফেলে দিয়েছেন কোচ হোসে মরিনহো। দলে রাশফোর্ড, মার্শিয়ালদের মতো খেলোয়াড়দের ব্যবহার না করে আরও নতুন খেলোয়াড় কেনার চেষ্টা ইউনাইটেডের বোর্ডের কাছে অনুমোদন পায়নি। এর মাঝেও মিডফিল্ডে ব্রাজিলিয়ান ফ্রেডকে কিনেছে ইউনাইটেড। ব্রাউনের আশা, ফ্রেডের আবির্ভাব পগবার খেলায় উন্নতি আনবে আর এটাই পগবাকে ক্লাব ছাড়ার কথা ভুলিয়ে দেবে, ‘এ মৌসুমে হয়তো তাকে আরেকটু স্বাধীনতা দেওয়া হবে। বিশেষ করে ফ্রেড এসেছে, নেমানজা মাতিচও আছে। ফ্রেডকে দেখে মনে হচ্ছে সে মাঠের চারদিকে ঘুরতে পারে। সে রক্ষণাত্মক খেলতে পছন্দ করে, এর মানে পগবাও আক্রমণে যেতে পারবে বেশি। আমাদের আরেকটু দেখতে হবে। এভাবে আসলেই খেলবে কি না কিংবা সে আরও রক্ষণাত্মক হয় নাকি আক্রমণাত্মক হয় সেটা বলার সময় এখনো হয়নি (মৌসুম শুরু হয়েছে মাত্র)।’